b'\n_START_ARTICLE_\nElina Kilkku\n_START_PARAGRAPH_\nElina Vilhelmiina Kilkku (s. 30. maaliskuuta 1980 Uusikaupunki) on suomalainen kirjailija, teatteriohjaaja, n\xc3\xa4ytelm\xc3\xa4kirjailija ja teatteriopettaja._NEWLINE_Kilkku valmistui ylioppilaaksi Kallion lukiosta vuonna 1999, teatteri-ilmaisun ohjaajaksi Helsingin ammattikorkeakoulusta 2004 ja filosofian maisteriksi p\xc3\xa4\xc3\xa4aineenaan teatteritiede Helsingin yliopistosta vuonna 2011._NEWLINE_Kilkku on kirjoittanut romaanin T\xc3\xa4ydellinen n\xc3\xa4ytelm\xc3\xa4 (Bazar), joka ilmestyi vuonna 2019. \xc3\x84ideist\xc3\xa4 paskin ilmestyi vuonna 2014. H\xc3\xa4n on ohjannut kirjaan perustuvan samannimisen n\xc3\xa4ytelm\xc3\xa4n vuonna 2015. Kilkku on kirjoittanut my\xc3\xb6s nuorten novellikokoelman Onks t\xc3\xa4\xc3\xa4 normaalii? ja muita tarinoita (2017) sek\xc3\xa4 tietokirjan Teatterin tyylilajit (2017). Vuonna 2018 ilmestyi Kilkun kirjoittama 10-osainen Storytel Originals -\xc3\xa4\xc3\xa4nikirjasarja nimelt\xc3\xa4 Vaimovallankumous, jonka jatko-osa ilmestyi vuotta my\xc3\xb6hemmin._NEWLINE_Kilkku on ohjannut muun muassa Kansallisteatterissa, Teatteri Jurkassa, Teatteri Takomossa ja KOM-teatterissa.'